hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy de hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Դեռևս 2019 թվականի սեպտեմբերի 17-ին վարչապետ Նիկոլ Փաշինյանը իր ասուլիսի ժամանակ հայտարարեց ԶԼՄ-ների ներկայացուցիչներին, որ մեծ հավանականություն կա, որ երրորդ նախագահ Սերժ Սարգսյանի փեսան՝ Միքայել Մինասյանը որպես մեղադրյալ ներգրավվի Հայաստանի ստրատեգիական օբյեկտներից մեկի՝ սեփականաշնորհման գործում, առանց նշելու օբյեկտի անունը:
Մեր տեղեկություններով, երրորդ նախագահի փեսային շուտով մեղադրանք կարող է առաջադրվել այս գործով:
ՀՔԾ-ից այս տվյալը հրաժարվեցին մեկնաբանել: Ծառայության խոսնակ Մարինա Օհանջանյանը հայտնեց, որ այս գործով մեղադրանք է առաջադրված ՀՀ պաշտպանության նախկին նախարար Սեյրան Օհանյանին:
«Նա մեղադրվում է առանձնապես խոշոր չափերի` 1,046,400,000 ՀՀ դրամ արժողությամբ գույքի վատնում կատարելու համար՝ ՀՀ քրեական օրենսգրքի 179-րդ հոդվածի 3-րդ մասի 1-ին կետով:
Ձեռք բերված փաստական տվյալների համաձայն` 2010 թվականի ընթացքում ՀՀ պաշտպանության նախարարության կողմից մշակված ՀՀ կառավարության գաղտնի որոշման նախագծով, առանց օրենքի մի շարք պահանջների պահպանման, մասնավորապես` առանց գույքի պարտադիր գնահատման, առաջարկվել է թույլատրել ՀՀ ՊՆ-ին՝ որպես «Ձորա ՀԷԿ» ՓԲԸ պետական սեփականություն հանդիսացող բաժնետոմսերի փաթեթի կառավարման լիազորություններն իրականացնող մարմնի, հավանություն տալ 3,600,000,000 ՀՀ դրամ գումարով ընկերության գույքի օտարմանը «Ձորագետ Հիդրո» ՍՊ ընկերությանը», — ասաց Մարինա Օհանջանյանը:
Սեյրան Օհանյանը դեռևս մարտին լրագրողների հետ զրույցում ասել էր, որ ինքը այս գործարքի հետ առնչություն չի ունեցել և չի էլ լսել դրա հետ կապված Միքայել Մինասյանի անունը, որ անգամ գնող կողմի հետ է բանակցությունները վարել Էներգետիկայի նախարարությունը, իսկ կառավարությունը տվել է այդ ամենին իր համաձայնությունը:
«Իրենք գիտեն՝ գնորդ կողմին քանի անգամ է վերավաճառվել, ինչ գներ են տրվել, փորձագիտական ինչ խմբեր, բոլոր այդ գնորդ կողմի կազմակերպության ղեկավարներն են համապատասխան բանակցություններ տարել Էներգետիկայի նախարարության հետ: Անուններ ես չգիտեմ», — ասել էր Օհանյանը:
«ՁորաՀԷԿ»-ի գործով նախաքննությունը տևել է մոտ մեկ տարի և շուտով ավարտվելու է:
Ավելի վաղ ՀՔԾ-ն հայտնել էր, որ ՊՆ նախարար Օհանյանի անունից 2010 թվականի դեկտեմբերի 16-ին կազմվել է ՀՀ կառավարության որոշման նախագծի առաքման վերաբերյալ գաղտնի գրություն, որը Սեյրան Օհանյանի հանձնարարությամբ նույն օրն ուղարկվել է ՀՀ կառավարության աշխատակազմ:
Նախագիծը գաղտնի ընթացակարգով քննարկվել է ՀՀ կառավարության նիստում և 16.12.2010թ.-ին ընդունված որոշման հիման վրա կնքված գույքի առուվաճառքի պայմանագրով «Ձորա ՀԷԿ» ՓԲ ընկերության՝ պետական սեփականություն հանդիսացող, պարտադիր գնահատման ենթակա՝ 4,646,400,000 ՀՀ դրամ շուկայական արժեքով ողջ գույքը, առանց պատշաճ գնահատման իրացվել է իրական արժեքից 1,046,400,000 ՀՀ դրամ պակաս գումարով, իսկ Օհանյանից ստորագրություն է վերցվել չհեռանալու մասին:
Նկատենք, սակայն, որ հանցագրծությունն այն առնչվում է այն տարիների պաշտոնական վերնախավի բազմաթիվ ներկայաուցիչների ու առաջին հերթին Տիգրան Սարգսյանին, որը Հայաստանի առաջին հիդրոկայանի վաճառքի ժամանակ ՀՀ կառավարության ղեկավարն էր և ստորագրել է կառավարության  որոշումների տակ:
Երբ գործը նոր էր հարուցվել, դատախազությունը հայտնեց, որ 2001 թվականին Էներգետիկայի նախարարության «Հայէներգո» ՓԲԸ-ի գույքի հիման վրա ստեղծված 2 մլրդ 1 մլն 840 հազար դրամ կանոնադրական կապիտալով «ՁորաՀԷԿ» ՓԲԸ-ի բաժնետոմսերը 2002-ին տրվել են Պաշտպանության նախարարությանը և 2006-2010 թվականներին ընկերության շահույթից ՊՆ-ն ստացել է  1 մլրդ 252 մլն դրամ:
Այլ կերպ ասած, օբյեկտն այս շահութաբեր է եղել: Սակայն այն ներկայացվել է որպես ոչ շահութաբեր և 2009 թվականին ՀՀ հանրային ծառայությունները կարգավորող հանձնաժողովի որոշմամբ 13.92 դրամի փոխարեն սահմանվել է ակնհայտ էժան՝ 2.745 դրամ սակագին: Սա այն դեպքում, երբ էլեկտրաէներգիայի միավորի ինքնարժեքը այդ պահին կազմել է 4.383 դրամ:
Մեկ տարի ընկերությունը զրկվել է շահույթ ստանալու հնարավորությունից, իսկ  2011թ. հունվարի 20-ին էլ, երբ «ՁորաՀԷԿ»-ը արդեն Մինասյանի ընկերությանն էր պատկանում, հանձնաժողովը կտրուկ բարձրացրեց «ՁորաՀԷԿ» ՓԲ արտադրած էներգիայի սակագինը, սահմանվելով 10.5 դրամ առանց ԱԱՀ-ի, իսկ 2012թ. հունվարից՝ 19.551 դրամ: Այդ տարիներին հանձնաժողովի նախագահներն են եղել Գարեգին Բաղրամյանը և Ռոբերտ Նազարյանը, և այս որոշումներն ընդունվել են ի նպաստ նախագահի փեսայի:
Իսկ էներգետիկայի նախարարը 2011 թվականին եղել է հանգուցյալ Արմեն Մովսիսյանը, որի օրոք էլ կառավարությունը վերանայեց փոքր հիդրոէլեկտրակայանների առավելագույն հզորությունը՝ 10-ից բարձրացնելով մինչև 30 մեգավատ, և այս որոշումը ևս ի օգուտ Մինասյանի ընկերության ընդունվեց, քանի որ Ձորագետի ՀԷԿ-ը ավտոմատ կերպով դարձավ փոքր ՀԷԿ և սկսեց օգտվել փոքր ՀԷԿ-երի համար սահմանված իրավունքից՝ էլեկտրաէներգիան վաճառել սահմանվածից բարձր գնով:
Եթե «ՁորաՀԷԿ»-ի գործով Միքայել Մինասյանին մեղադրանք առաջադրվի, ապա դա կլինի նրան մեղսագրվող  չորրորդ հանցանքը: Միքայել Մինասյանը, հիշեցնենք, մեղադրվում է ապօրինի հարստացման, հայտարարագրում կեղծ տվյալներ ներկայացնելու և հանցավոր ճանապարհով ստացված գույքն օրինականացնելու մեջ։
Նախորդ նյութըԳյումրու ծերանոցի 151 շահառուներից 55-ի մոտ կորոնավիրուս է հաստատվել
Հաջորդ նյութըՀակառակորդի կրակոցից վիրավորում ստացած զինծառայողը վերջապես հաշմանդամության 2-րդ կարգ ստացավ
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին խմբային գնդակահարության ենթարկած անձանց․ Սիրանուշ Սահակյան
«Ասացի՝ Բարիսին ասեք մի անգամ զանգի, ձայնը լսեմ, բայց իմ որդին արդեն զոհված էր»
Նրանք զոհվեցին «Վիլիսի» մեջ, ՀՀ տարածքի հրետակոծման ժամանակ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.